Avatár – Aang legendája

Az ***Avatár – Aang legendája*** (egyes régiókban: *Avatar: The Legend of Aang*; eredeti cím: *Avatar: The Last Airbender*) amerikai televíziós rajzfilmsorozat, amelyet a Nickelodeon kábelcsatornán és a TV2 országos sugárzású kereskedelmi csatornán vetítenek, és Emmy-díjra jelölték. A történet a legújabb avatár, Aang és barátainak útját követi végig, akiknek az a küldetése, hogy megmentsék a világot a kegyetlen tűz népétől.

A sorozatot az Egyesült Államokban eredetileg 2004 novemberében kezdték volna el vetíteni, ehelyett a premier 2005. február 21-én volt. A műsor megjelent DVD-n is, és letölthető az iTunes Store-ból és az Xbox Live Marketplace-ről. Michael Dante DiMartino és Bryan Konietzko a sorozat készítői és producerei. A műsornak nagy nézettsége van, még a 6-11 éves korú célközönségen kívül is. A sorozat népszerű a nézők és a kritikusok körében is, a legnépszerűbb epizód 4,4 millió nézőt vonzott a képernyők elé.

Az angol logó felett a 降卋(世)神通 (pinjin: Jiàngshì Shéntōng, magyaros átírásban: csiangsi sentung) kínai karakterek láthatóak, melyek jelentése: „*Az isteni médium, aki leszállt a halandó világba*”.

## Ismertető

Az első rész bevezetője, amely által betekintést nyerhetünk a sorozatba:

 *“*"Víz, Föld, Tűz, Levegő... A nagymamám sokat mesélt a régi időkből, amikor béke volt. Amikor az avatár fogta össze a Víz Törzseit, a Föld Királyságát, a Tűz Népét és a Levegő Nomádjait. De minden megváltozott, amikor a Tűz Népe támadást indított. Csak az avatár képes bánni mind a négy elemmel, csak ő képes megállítani a kegyetlen tűzidomárokat. Ám amikor a legnagyobb szükség volt rá, ő eltűnt. Azóta 100 év telt el, és a Tűz Népe egyre közelebb kerül a győzelemhez. Két éve az apám, a törzsem harcosaival együtt a Föld Királyságába utazott segíteni. A bátyám és én gondoskodunk most a törzsről. Egyesek úgy hiszik, hogy az avatár nem született újjá a Levegő Nomádjai között. De én nem vesztettem el a reményt, én hiszem, hogy az avatár vissza fog térni, hogy megmentse a világot."*”*
— Katara, "A jégbefagyott fiú"

 *“*Víz, föld, tűz, levegő...
*Réges-régen a négy nép békében élt együtt, de minden megváltozott, amikor a tűz népe támadást indított. Csak az avatár, a négy elem mestere képes megállítani őket. Ám amikor a legnagyobb szükség volt rá, ő eltűnt. Azóta 100 év telt el, és a bátyámmal megtaláltuk az új avatárt, egy Aang nevű levegőidomárt. Neki páratlan képességei ellenére is sokat kell még tanulnia, mielőtt bárkit megmenthetne.*
*De én hiszem, hogy Aang megmentheti a világot!...*”

— Katara

## Cselekmény

Több mint egy évszázaddal, a sorozat eseményei előtt, Sozin, a Tűz Ura háborút tervezett, hogy bővítse a nemzetét, valamint annak területét és befolyását. A Tűz Nemzetében született, Roku Avatár, azonban megakadályozta a viaskodást. Halála után, az új Avatár, egy Aang nevű Légidomárként reinkarnálódott. Mivel még gyermek volt, a Tűz Ura újra fontolgatni kezdte a harci terveit. Tizenkét éves korában, Sozin fenyegetése miatt, Aang megtudta hogy ő az Avatár. Megrettenve a kötelességeitől, és hogy elszakítják mentorától, Gyatsótól, repülőbölényével Appával, megszökött. A viharos időben, az óceánba zuhantak, és belépve az Avatár állapotba, Aang befagyasztotta magát és segédállatát. Sozin tudta, hogy az új Avatár, Légidomárként született, ezért kiírtotta a népet, és folytatta gazságait.

Száz évvel később, a Tűz Népe, még mindig folytatja a háborút a többi nemzettel szemben. Katara, a Déli Víz Törzsének utolsó Vízidomára, és bátyja, Sokka, megtalálja és feléleszti Aangot, és Appát. A fiú megtudja hogy dúl a háború, a testvérek pedig úgy döntenek, csatlakoznak hozzá, hogy elmenjenek az Északi Víz Törzsébe, azért mert Aangnak és Katarának Vízidomítást kell tanulniuk. Az Avatár visszatéréséről, a Tűz Urának, Ozainak, a száműzött fia, Zuko herceg, Iroh nagybátyjával együtt, tudomást szerez. Csak akkor térhet haza a birodalomba, ha elfogja az Avatárt, azzal visszaállítja a becsületét. Zhao, a Tűz Népének admirálisa is követi a herceget, remélve hogy az elfogja Aangot, és ő learathatja a babérokat. Az Északi Sark felé tartva, Aang megtudja, hogy a Levegőidomárokat megölték, amikor a Déli Levegő Templom romjait látogatják meg. A téli napforduló alatt, találkozik elődje, Roku szellemével, és elfogadja a felelősségét. Északra érkezve, Katara és Aang megtanulja a fejlett vízidomítást Pakku mestertől, Sokka pedig beleszeret a törzsfőnök lányába, Yue hercegnőbe. Zhao elkezdi ostromát Észak ellen, és az óceán valamint a hold szellemének halandó formáját is foglyul ejti. Miután végzett a holdszellemmel, a Vízidomárok megfosztatnak képességeiktől. Aang azonban az óceán szellemének segítségével, letarolja az ellenséges flottát, eközben Yue hercegnő életét áldozza a holdszellem újjáélesztésére. Amikor Ozai meghallja Iroh ellenállását az ostromban odaveszett Zhaoval szemben, lányát, Azulát küldi érte és Zukoért.

Az Északi Víz Törzséből való távozás után, Katara folytatja Aang tanítását, miközben a csapat egy Földidomár tanárt keres. Találkoznak egy cserfes kislánnyal, Toph Beifonggal, a vak bandita néven ismert, földidomárral. A lány függetlenséget akar, felsőbbrendű családjától, ezért elszökik, hogy Aangot tanítsa. Az Azula által üldözött, Zuko és Iroh új életet kezdett a Föld Királyságának városában, Ba Sing-Se-be telepedve, menekültekként. A Wan Shi Tong nevű bagolyszellem által őrzött könyvtárban, Aang és a többiek megtudják, hogy a küszöbön álló napfogyatkozás miatt, Sozin üstököse előtt, legyőzhetik a tűz urát. Az üstökös ugyanis, bámulatos és veszélyes erővel ruházhatja fel, a háborús népet. A csapat, Ba Sing Se felé utazik, hogy tájékoztassák a Föld Királyát az információról. Azonban a városban, egy manipulált királyt találnak, akit a tanácsosa, Long Feng és emberei, a Dai Li irányít. Aangék leleplezik a zsarnok tanácsadót. Eközben elrabolják Toph-ot, hogy hazavigyék, de az megmenekül a fémhajlítás megtanulásával. A Dai Li, Long Fenget elárulva csatlakozik Azulához, és beveszik a várost. Zuko elárulja nagybátyját, és húga mellé áll. Az ókori város alatti katakombákban való szembeszállás során, Azula majdnem megölte Aangot, arra kényszerítve őket, hogy hagyják el, a Tűz Népe által megszállt Ba Sing Se-t.

A kómából felébredt Aang megtudja, hogy barátai és szövetségesei arra készülnek, hogy napfogyatkozás idején bejussanak a Tűz Népének fővárosába. Az invázió eleinte sikeres, de nem találják meg Ozai-t, és visszavonulásra kényszerülnek. Zuko tudomást szerez apja azon szándékáról, hogy Sozin üstökösének erejével elpusztítja a Föld Királyságát, ezért régi döntését megbánva, elhagyja a Tűz Népét, hogy csatlakozzon az Avatárhoz és megtanítsa neki a tűzidomítást. Aang azonban viaskodik magában, mert nem akarja megölni a Tűz Urát, még a háború érdekében sem. Konzultál elődjei szellemével, eközben Katara és a többiek találkoznak Iroh-val, aki a Fehér Lótusz Rendjének nevezett titkos társaságot vezeti. Felszabadítják Ba Sing Se-t. Miközben, Sokka, Toph és Suki megtámadják a Tűz Népének léghajóit, Zuko és Katara szembeszállnak Azulával, hogy megakadályozzák hogy ő váljon az új uralkodóvá. Az üstökös megérkezésekor, Aang megküzd Ozai-al, és belépve az Avatár állapotba, megfosztja a Tűz idomítástól. Zukot megkoronázzák az új Tűz Urának, és Aanggal együtt bejelentik, hogy a háborúnak vége, ezzel békét teremtve a világban.

## Epizódok

*Bővebben: Az Avatár – Aang legendája epizódjainak listája*
A sorozat úgy kerül bemutatásra, mint egy könyvsorozat, az évadok jelentik a könyveket, az egyes epizódok pedig a fejezeteket.

Az első évad sikere után a Nickelodeon megrendelte a második és harmadik évadot. A harmadik évad 21 epizódot tartalmaz a megszokott húsz helyett, a befejezés a 18., 19., 20. és 21. epizódokból áll.

## Magyar változat

A magyar változat a Laborfilm Szinkronstúdióban készült.

* **Magyar szöveg**: Dudik Annamária Éva, Krajcsi Judit
* **Hangmérnök és vágó**: Hegyessy Ákos, Papp Zoltán István
* **Gyártásvezető**: Pesti Zsuzsanna, Szőke Szilvia
* **Szinkronrendező**: Gaál Erika
* **Produkciós vezető**: Legény Judit

## A film

2010 nyarán került bemutatásra M. Night Shyamalan *Az utolsó léghajlító* *(The Last Airbender)* című filmje, mely főként az első könyvet, a Víz könyvének cselekményét dolgozza fel.

## Videók

Avatár- Aang legendája és Korra legendája - Paramount+
## Jegyzetek

1. ↑ „Japanese animation creates a stir”, *Jamaica Gleaner*, 2012. augusztus 25. (Hozzáférés ideje: 2019. április 11.)
2. ↑ „BitTorrent Launches Download Platform”, *worldscreen*, 2007. február 26. (Hozzáférés ideje: 2007. március 19.)
3. ↑ Fitzgerald, Tony (2005-06-10). Aang the Avatar, our kids' newest hero. *TV.com Tracking*. Media Life. Archived from the original on december 10, 2008. Retrieved on december 10, 2006.
4. ↑ TVGuide (2006. december 18.). „In Brief: Avatar's Big Finish”, 12. o.
5. ↑ Carlsbad (2006-01-24). Article on Launch of Avatar Card Game. PR Newswire. Archived from the original on február 25, 2007. Retrieved on december 3, 2006.
6. ↑ Season 3 to Premiere at 8 PM EST on September 21st! (2007-07-27). Archived from the original on augusztus 14, 2007. Retrieved on július 27, 2007.
7. ↑ Acastus (2007-11-21). Season 3 To Have 21 Episodes (angol). Retrieved on november 24, 2007.

## További információk

* Hivatalos weboldal (angolul)
* **Lua-hiba a(z) Modul:Wikidata modulban a(z) 831. sorban: attempt to index field 'wikibase' (a nil value)** *Avatár – Aang legendája* a PORT.hu-n (magyarul)
* **Lua-hiba a(z) Modul:Wikidata modulban a(z) 831. sorban: attempt to index field 'wikibase' (a nil value)** *Avatár – Aang legendája* az Internet Movie Database oldalon (angolul)
* Sablon:Tv.com show

* **Filmművészetportál**